Problemele cauzate de lupi continuă. Coordonatorul Asociației Județene a Vânătorilor și Pescarilor Sportivi Sălaj, Cristian Crișan, ne-a declarat că pagube provocate de lupi în ultima perioadă au fost semnalate în zona localităților Mesteacăn, Băbiu și în Fildu de Jos. Lupii au atacat stâne de oi, cel puțin șapte sau opt animale fiind omorâte. Fermierii urmează să fie despăgubiți.